b"\n_START_ARTICLE_\nMosj\xc3\xb8en\n_START_PARAGRAPH_\nMosj\xc3\xb8en (sydsamisk: Mussere) er en by i Vefsn kommune i Nordland fylke, Norge. Byen havde 9.629 indbyggere i 2009.\n_START_SECTION_\nHistorie\n_START_PARAGRAPH_\nByen opstod i det 18. \xc3\xa5rhundrede og har vokset derefter. Mosj\xc3\xb8en modtog den 1. januar 1875 ladestedsrettigheder og blev i det efterf\xc3\xb8lgende \xc3\xa5r skilt ud fra Vefsn kommune som egen bykommune. P\xc3\xa5 grund af bystatussen fik byen tidlig en reguleringsplan for by- og gadeudvikling, og bygaderne blev formet som et retvinklet rutenet, som fortsat best\xc3\xa5r._NEWLINE_Byen fik sin f\xc3\xb8rste industri i 1860'erne. Det var for det meste skovhugst, t\xc3\xb8mmerfl\xc3\xa5dning og dampdrevne savbrug. Da mere moderne industri kom hundrede \xc3\xa5r derefter, fik byen mere deraf, blandt andet aluminiumsv\xc3\xa6rk og v\xc3\xa6veri. Industri, handel og tjenester er de vigtigste n\xc3\xa6ringsveje._NEWLINE_Industrialiseringen og handelen medf\xc3\xb8rte direkte kontakt med udlandet generelt og England specielt. Impulser str\xc3\xb8mmede til fra London og Paris. Engl\xc3\xa6nderne bragte b\xc3\xa5de sprog, kultur og ikke mindst t\xc3\xb8j- og byggestil til byen. Der findes fremdeles rester efter engl\xc3\xa6ndertiden._NEWLINE_Byen har den \xc3\xa6ldste tr\xc3\xa6husbebyggelse i Nordnorge; i Sj\xc3\xb8gata ligger sm\xc3\xa5 tr\xc3\xa6huse og -broer langs floden Vefsna.  Centrum af byen er formet som en planm\xc3\xa6ssig kvadratur.  Bem\xc3\xa6rkelsesv\xc3\xa6rdig er Dolstad Kirke, en ottekantet tr\xc3\xa6kirke fra 1735, og Fru Haugans Hotel fra 1794, det \xc3\xa6ldste hotel i Nordnorge.\n_START_SECTION_\nTopografi\n_START_PARAGRAPH_\nMosj\xc3\xb8en er i vest, syd og \xc3\xb8st omgivet af fjelde og bjerge. Byen ligger i bunden af Vefsnfjorden.\n_START_SECTION_\nKommunikation\n_START_PARAGRAPH_\nByen er et kommunikationsknudepunkt p\xc3\xa5 Helgeland, med lufthavn, jernbanestation, bus og f\xc3\xa6rge samt hovedvejen E6 i nord-sydlig retning."